இது பல ஆண்டுப் போராட்டத்திற்குக் கிடைத்த சிறிய வெற்றி. சுதந்திரத்துக்குப் பின் கிட்டத்தட்ட அனைத்து மாநிலங்களும், விவசாய அமைப்புகளும், அரிசி மற்றும் கோதுமையைச் சுற்றியே ஆய்வு நடத்தி, அவற்றின் விநியோகத்தை முடுக்கிவிட்டதில், சாமை, ராகி, கம்பு போன்ற தானியங்கள் ஏறத்தாழ வழக்கொழிந்து போன நிலையில், நம்மாழ்வார் உள்ளிட்ட விவசாயப் பெருமக்களின் முயற்சியால் இன்று மானிய விலையில் சிறுதானியங்கள் கிடைப்பது சாத்தியப்பட்டுள்ளது. எனவே, இனி அனைத்து ரேஷன் கடைகளிலும் சகாய விலையில் இத்தானியங்கள் கிடைப்பதை உறுதி செய்வதற்கு, அந்தந்த மாநிலங்களை முடுக்கி விடவேண்டியது நம் கடமை. இந்த அறிவிப்பு கொஞ்சம் மகிழ்ச்சியையும் கூடுதல் உத்வேகத்தையும் தந்துள்ளது. இந்தப் பயணத்தை வேகமாகத் தொடர்வோம். அரசின் ஆணையால் இத்தானியங்களுக்குக் குறைந்தபட்ச விலை நிர்ணயிக்கப்படும் நிலை உருவாகியுள்ளது. தண்ணீர் தட்டுப்பாடு நிலவும் இச்சூழலில், இத்தானியங்களின் உற்பத்தி விவாசாயிகளுக்கு நிச்சயமாகக் கைகொடுக்கும்; வாழ்வு தரும்" என்று மகிழ்ச்சியுடன் கூறினார்.